ຄວາມສົນໃຈໃນຢາພື້ນເມືອງ ຂອງເກົາຫລີ ກໍາລັງກັບຄືນມາ (ເບິ່ງວີດິໂອລາວ/ອັງກິດ)
ວິທີ​ປິ່ນປົວ​ແບບ​ຕາເວັນອອກ ປະສົມຕາເວັນຕົກ ກໍາລັງ​ຮື້​ຟືນຄວາມສົນ​ໃຈ ​ຕໍ່ຢາພື້ນເມືອງເກົາຫລີ ກັບຄືນມາ ໃນກຸ່ມ​ຄົນ​ເກົາຫລີ​ໃຕ້.
ເປັນເວລາ 600 ປີຜ່ານມາແລ້ວ ທີ່ຊາວເກົາຫລີໃຕ້ໄດ້ໄປທີ່ຕະຫລາດແຫ່ງນຶ່ງ ໂດຍສະເພາະ ໃນນະຄອນຫລວງໂຊລ ເພື່ອຊອກຊື້ຢາສະໝຸນໄພພື້ນເມືອງ ແລະຂໍຄໍາແນະນໍາ ພ້ອມທັງການປິ່ນປົວພະຍາດນໍາ ນັ້ນກໍຄືຕະຫລາດ ແຢງຢອງຊີ (Yang-yeong-si) ນັກຂ່າວວີໂອເອ Steve Herman ໄດ້ໄປເບິ່ງຕະຫລາດແຫ່ງນີ້ ແລະສົ່ງລາຍງານມາຈາກກຸງໂຊລ ດັ່ງດາຣາຈະນໍາມາສະເໜີທ່ານ ບໍ່ມີພຽງແຕ່ໂສມເທົ່ານັ້ນທີ່ຂາຍຢູ່ໃນຮ້ານຄ້າເປັນພັນຮ້ານໃນຕະຫລາດແຢງຢອງຊີນັ້ນ ຢູ່ທີ່ນີ້ ພວກນັກວິຊາການແພດ ກໍຄືຄົນປ່ວຍ ພາກັນໄປຊອກຫາຮາກໄມ້, ເມັດພືດ, ກິ່ງງ່າ ແລະໃບໄມ້ ຕະຫລອດທັງເຄື່ອງປຸງຢາແປກໆ ເຊ່ນ ແມງໄມ້ແຫ້ງ ແລະເຂົາກວາງ ເພື່ອໄປ ໃຊ້ໃນການປົວພະຍາດແບບພື້ນເມືອງ ນາຍ Kim San-gu ໄດ້ດໍາເນີນກິດຈະການຮ້ານຂາຍຢາສະໝຸນໄພຂອງລາວມາໄດ້ 25 ປີນີ້ແລ້ວ ລາວຂາຍຢາປະມານ 300 ຊະນິດທີ່ແຕກຕ່າງກັນ ຊຶ່ງສ່ວນໃຫຍ່ ລາວປຸງແຕ່ງ ຢູ່ກັບທີ່ ນາຍກິມຍອມຮັບວ່າ ທຸລະກິດໄດ້ຊັກຊ້າລົງໃນໄລຍະບໍ່ເທົ່າໃດປີຜ່ານມານີ້ ຊຶ່ງ ລາວເວົ້າວ່າ: ປຶ້ມກ່ຽວກັບຢາພື້ນເມືອງຈີນຊຸດທຳອິດ ໄດ້ໄປເຖິງເກົາຫລີໃຕ້ ເມື່ອປະມານ 1,100 ປີ ກ່ອນນີ້ ຫລັງຈາກນັ້ນ ຢາພື້ນເມືອງເກົາຫລີກໍໄດ້ເລີ້ມຂະຫຍາຍຕົວຂຶ້ນ ແລະກໍໄດ້ວິວັດ ທະນາການໄປ ໂດຍໄດ້ໃຫ້ ການເນັ້ນໜັກຕໍ່ການປິ່ນປົວຄົນເຈັບ ໃນລັກສະນະທີ່ແປກ ຕ່າງ ແທນທີ່ຈະໄປເນັ້ນໜັກໃສ່ແຕ່ອາການຕ່າງໆຂອງພະຍາດສະເພາະໃດນຶ່ງເທົ່ານັ້ນ ຢູ່ຫ່າງໄກຈາກຕະຫລາດເກົ່າແຫ່ງນີ້ໄປບໍ່ເທົ່າໃດກິໂລແມັດ, ຢາພື້ນເມືອງເກົາຫລີກໍກໍາລັງ ສືບຕໍ່ວິວັດທະນາການໄປເລື້ອຍໆ ຢູ່ທີ່ໂຮງໝໍ ຢາຕາເວັນອອກ Jaseng ທີ່ປິ່ນປົວດ້ວຍ ຢາພື້ນເມືອງ ແລະຊ່ຽວຊານດ້ານການປັບກະດູກສັນຫລັງຄົດ ດຣ Raimund Royer ຊາວອອສຕຣຽນໂດຍເຊື້ອຊາດ ແມ່ນນຶ່ງໃນຈຳນວນນາຍໝໍຢາພື້ນເມືອງທີ່ມີໃບອະນຸຍາດ ແລະໄດ້ປະສົມປະສານວິທີການປິ່ນປົວແບບຕາເວັນອອກ ເຊ່ນການສັກເຂັມ ໃສ່ກັບເທັກ ນິກທີ່ທັນສະໄໝຂອງຕາເວັນຕົກ ດຣ Royer ກ່າວວ່າ: ວິທີການປິ່ນປົວແບບທົດລອງໃໝ່ ປະສົມປະສານກັນນີ້ ກໍາລັງຮື້ຟືນຄວາມສົນໃຈຕໍ່ຢາພື້ນ ເມືອງຄືນມາ ໃນກຸ່ມຄົນເກົາຫລີໃຕ້ ແລະກໍກໍາລັງດຶງດູດເອົາຄວາມສົນໃຈຂອງພວກນັກວິ ຊາການດ້ານການແພດຊາວຕາເວັນຕົກ ທີ່ກໍາລັງຊອກຫາວິທີການຢ່າງອື່ນ ເພື່ອມາໃຊ້ ແທນການຜ່າຕັດ ແລະການໃຊ້ຢາທີ່ຮຸນແຮງນັ້ນ